Kamu bisa jelasin ke aku soal Perang Lebanon 2006 dalam bahasa jawa?

Konflik Israèl-Lebanon 2006 iku rangkéan tindakan militèr lan bentrokan terus-terusan ing Israèl lor lan Libanon sing nglibataké Hizbullah lan Angkatan Pertahanan Israèl (Israèli Defence Force utawa IDF).

Konflik iki miwiti tanggal 12 Juli 2006, nalika Hizbullah nyerang kutha Shlomi ing Israèl lor nganggo rudal Katyusha, sabanjuré wadyabala Hizbullah nyusup menyang wewengkon Israèl. Sajeroning serangan mau, telu prajurit Israèl diprejaya, loro tatu, lan loro diculik. Prastawa iki banjur diterusaké kanthi serangan Hizbullah menyang wewengkon Israèl sing ndadèkaké wolu bala Israèl tiwas lan nyidrani punjul 20 jiwa. Israèl banjur mbales kanthi Operasi Just Reward ("Balesan sing adil"), sing jenengé banjur diowahi dadi Operasi Change of Direction ("Owah-owahan arah"). Serangan balesan iki nyakup témbakan rokèt sing ditujokaké menyang Libanon lan pangeboman déning Angkatan Udara Israèl (IAF), blokade Udara lan sagara sarta sawatara serangan cilik menyang wewengkon Libanon kidul déning bala dharat IDF.

Siji warganagara Indonesia sing nyambutgawé dadi TKI, Siti Maemunah binti Muhtar Bisri, dilaporaké tewis ing Libanon minangka kurban rudal sing diluncuraké Israèl ing tanggal 11 Juli mau.